

REPUBLIKA HRVATSKA

OPĆINSKO DRŽAVNO ODVJETNIŠTVO

U SLAVONSKOM BRODU

Slavonski Brod, Trg pobjede 2

Broj: P-40/2024-6

Slavonski Brod, 17. listopad 2024.

BG/BG

Na temelju članka 4. Uredbe o raspisivanju i provedbi javnog natječaja i internog oglasa u državnoj službi (Narodne novine broj: 78/17 i 89/19) te sukladno javnom natječaju pod brojem P-40/2024 od 17. listopada 2024. za prijam u državnu službu na neodređeno vrijeme u Općinsko državno odvjetništvo u Slavonskom Brodu na radno mjesto ravnatelj državnoodvjetničke uprave, oglašava se slijedeća

OBAVIJEST

o opisu poslova, podacima o plaći radnog mjesta, sadržaju i načinu testiranja te pravnim izvorima za pripremu kandidata za testiranje

1. OPIS POSLOVA RADNOG MJESTA

Sukladno članku 4. rednom broju 1.toč. 1. Pravilnika o unutarnjem redu u Općinskom državnom odvjetništvu u Slavonskom Brodu, broj: A-197/2019 ravnatelj državnoodvjetničke uprave brine se o urednom i pravodobnom obavljanju stručnih, administrativnih, tehničkih i drugih poslova u državnom odvjetništvu, a posebno obavlja stručne poslove u vezi s planiranjem i upravljanjem ljudskim potencijalima u državnom odvjetništvu, organizira rad službenika i namještenika te prati njihovu učinkovitost u radu, prati i planira edukaciju službenika i namještenika, vodi brigu o održavanju radnih prostorija državnog odvjetništva i opreme za rad te investicijskim ulaganjima, organizira i koordinira izradu godišnjeg plana nabave, odgovara za provedbu postupku javne nabave, obavlja nadzor nad financijsko-materijalnim poslovanjem državnog odvjetništva te obavljanjem uredskih i pomoćno tehničkih poslova, skrbi i obavlja nadzor nad trošenjem proračunskih i vlastitih sredstava državnog odvjetništva, sudjeluje u izradi i provedbi projekata državnoodvjetničke uprave te nadzire njihovu provedbu, skrbi o pravodobnom i urednom vođenju statističkih podataka o radu državnog odvjetništva, surađuje s jedinicama lokalne i područne (regionalne) samouprave u vezi s nabavom opreme i osiguranjem sredstava za pojedine aktivnosti državnog odvjetništva, obavlja druge poslove koje mu povjeri državni odvjetnik.

2. PODACI O PLAĆI RADNOG MJESTA

Plaću službenika raspoređenog na radno mjesto ravnatelja državnoodvjetničke uprave čini umnožak osnovice za izračun plaće i koeficijenta složenosti poslova radnog mjesta, uvećan za 0,5 % za svaku navršenu godinu radnog staža. Koeficijent složenosti poslova radnog mjesta ravnatelja državnoodvjetničke uprave propisan je člankom 10. podstavkom a), točkom 2. Uredbe o nazivima radnih mjesta i koeficijentima složenosti poslova u državnoj službi (Narodne novine, broj: 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 96/13, 126/13, 2/14, 94/14, 140/14, 151/14, 76/15, 100/15, 71/18, 73/19, 63/21, 13/22 i 26/23).

3. SADRŽAJ I NAČIN TESTIRANJA

Provjera znanja, sposobnosti i vještina kandidata/kinja uz rezultate dosadašnjeg rada utvrđuje se putem testiranja i razgovora (intervjua). Postupak testiranja i razgovora provodi Komisija za provedbu javnog natječaja (u daljnjem tekstu: Komisija). Testiranju mogu pristupiti samo oni kandidati/kinje prijavljeni na javni natječaj koji ispunjavaju formalne uvjete iz natječaja, čije su prijave pravodobne i potpune, koji pravovremeno dođu u zakazani dan i vrijeme te prije testiranja dokažu identitet osobnom iskaznicom ili drugom važećom identifikacijskom ispravom. Kandidati su se dužni pridržavati utvrđenog vremena i rasporeda testiranja. Vrijeme i mjesto održavanja testiranja kandidata bit će objavljeni najmanje 5 (pet) dana prije održavanja, na web-stranici Državnog odvjetništva Republike Hrvatske www.dorh.hr i web stranici Ministarstva pravosuđa, uprave i digitalne transformacije Republike Hrvatske, [www.mpu.gov.hr](http://www.mpu.gov.hr). Smatra se da je kandidat povukao svoju prijavu na oglas ukoliko nije pristupio testiranju te se više neće smatrati kandidatom.

Testiranje se sastoji od:

- poznavanje ustavnog ustrojstva Republike Hrvatske

- provjere znanja o organizaciji i načinu rada u državnom odvjetništvu

- iz provjere znanja o javnoj nabavi

- iz provjere znanja o radnom zakonodavstvu i službeničkim odnosima.

Za vrijeme pisane provjere znanja kandidati se ne smiju koristiti literaturom i zabilješkama, ne smiju napuštati prostoriju u kojoj se obavlja testiranje i moraju isključiti mobitele. Kandidati koji bi se ponašali neprimjereno ili prekršili jedno od naprijed navedenih pravila bit će udaljeni s testiranja i njihov rad komisija neće bodovati. Smatra se da je kandidat koji je ostvario najmanje 5 bodova (od ukupno 10 bodova) iz pisanog dijela testiranja zadovoljio na testiranju. S kandidatima koji su zadovoljili na testiranju Komisija će obaviti razgovor (intervju) radi utvrđivanja interesa, profesionalnih ciljeva i motivacije za rad u državnoj službi. Razgovor s kandidatima zasebno se boduje dodjeljivanjem određenog broja bodova od 0 do 10, a smatra se da je kandidat zadovoljio ako je ostvario najmanje 5 bodova. Nakon provedenog testiranja i razgovora (intervjua) Komisija utvrđuje rang-listu kandidata prema ukupnom broju ostvarenih bodova na testiranju i razgovoru (intervjuu). Komisija čelniku tijela dostavlja izvješće o provedenom postupku koje potpisuju svi članovi Komisije. Uz izvješće se prilaže rang-lista kandidata prema ukupnom broju bodova ostvarenih na testiranju i razgovoru (intervju).

PRAVNI IZVORI ZA PRIPREMU KANDIDATA ZA TESTIRANJE:

1. Zakon o državnom odvjetništvu (Narodne novine, broj 67/18 i 21/22 ),

2. Poslovnik državnog odvjetništva (Narodne novine, broj 128/19),

4. Zakon o javnog nabavi (Narodne novine, broj: 120/16 i 114/22),

5. Zakon o radu (Narodne novine, broj: 93/14, 127/17, 98/19 i 151/22, 46/23 i 64/23),

6. Zakon o državnim službenicima (Narodne novine, broj: 92/05, 140/05, 142/06, 77/07, 107/07, 27/08, 34/11, 150/11, 34/12, 49/12, 37/13, 38/13, 1/15, 138/15, 61/17, 70/19, 98/19, 141/22, 155/23 i 85/24).

KOMISIJA ZA PROVEDBU JAVNOG NATJEČAJA